הוועדה המשותפת לתקציב הכנסת, כנסת 16, פרוטוקול מספר 10, 2004-07-21 10:15

רוני בר-און: בוקר טוב, אני פותח את ישיבת הוועדה המשותפת.

ראובן ריבלין: בוקר טוב.

ראובן ריבלין: בעניין המכונית של יושב ראש הקואליציה, לי אין שום עניין שלא לפרוש לפני ועדת הכנסת את כל הפרטים, אלא אם כן קצין הכנסת יאמר לי שאסור להודיע שיושב ראש האופוזיציה, על פי החלטת הממשלה והוראות השב"כ, מקבל רכב משוריין.

רוני בר-און: אני חושב שעל הוצאה של שני מיליון שקל למכונית, צריך לקיים דיון יותר יסודי.

רוני בר-און: לא היה בזה שום עניין ביטחוני.

ראובן ריבלין: לאחר מכן, אמרתי למה לכם לסמוך עליי, אני רוצה לפרוש בפניכם.

ראובן ריבלין: גם ביקשתי מקצין הכנסת שיוציא הודעה לעיתונות.

ראובן ריבלין: כתוב את זה בפרוטוקול בצורה מפורשת.

ראובן ריבלין: אשמח לפרש.

ראובן ריבלין: לגבי מכוניתו של יושב ראש האופוזיציה, אנחנו מחויבים ברכישת מכונית משוריינת בהתאם לתקן.

ראובן ריבלין: את התקן קובע שירות הביטחון הכללי.

ראובן ריבלין: מכונית שנרכשה ליושב ראש הכנסת, לאחר שהמכונית הקודמת שבקה חיים, נרכשה מכוחות הביטחון, משום שמצאתי הזדמנות מכונית, וזה עלה 1.4 מיליון שקלים.

ראובן ריבלין: היום רצינו לרכוש אותה מכונית כמו שלי ליושב ראש האופוזיציה.

ראובן ריבלין: יושב ראש האופוזיציה לא מתערב בכלל בעניין זה.

ראובן ריבלין: פנינו לחברת וולוו, שהיא החברה היחידה שרכשנו ממנה עד היום.

ראובן ריבלין: יש חברה נוספת, חברת מרצדס, שלא רצינו לרכוש ממנה.

רוני בר-און: למה?

ראובן ריבלין: מבחינה היסטורית.

ראובן ריבלין: מכל מקום המכונית היחידה הזמינה יום היא מכונית BMW, שנרכשה נדמה לי גם עבור הרמטכ"ל, בגלל חוסר יכולת של וולוו לספק את הסחורה.

ראובן ריבלין: יושב ראש האופוזיציה, יכול לנסוע רק במכונית משוריינת, בהתאם להוראות השב"כ, לא רק בגלל היותו ראש הממשלה לשעבר, אלא בגלל היותו יושב ראש האופוזיציה.

ראובן ריבלין: הייתה לו מכונית שהייתה נעצרת בדרך, האוטו היה מתחמם.

ראובן ריבלין: זאת אומרת, נוצר מצב שבו לא יכולנו אלא לרכוש.

ראובן ריבלין: מכונית ה-BMW עולה 50,000 שקל יותר מאשר מכונית הוולוו.

ראובן ריבלין: שאלתי את נציגי יושב ראש האופוזיציה ואת נציגי השב"כ מה עושים, ואמרו שצריכים לרכוש אוטו כמו שנרכש לרמטכ"ל.

ראובן ריבלין: אין פה שום פרט שרצינו להסתיר אותו חלילה או לא להביאו בפני הוועדה.

ראובן ריבלין: נהפוך הוא.

יולי יואל אדלשטיין: עובדה שהוא לא הובא, אדוני היושב ראש.

רוני בר-און: רבע שעה אחרי הדיון בוועדה העיתונאים ידעו על ה-BMW הזה.

רוני בר-און: חברי הוועדה מאשרים 3.5 מיליון, מתוך ביטחון מוחלט - - -

ראובן ריבלין: אדוני יכול להתלונן רק על עצמו, אם יקרא את הפרוטוקול.

ראובן ריבלין: אמרו שסומכים על יושב ראש הכנסת, ואני אמרתי: אל תסמכו עליי, ביקשתי ממנו לבוא אליי.

ראובן ריבלין: זה כתוב בפרוטוקול.

ראובן ריבלין: אלוהים חנן אותי בהבנה שיש דברים רגישים, שעלולים אנשים שמנהלים את הישיבה לא להיות אליהם רגישים כמוני.

ראובן ריבלין: אמרתי במפורש שאין לי דבר להסתיר מפני הוועדה.

ראובן ריבלין: חבר הכנסת אדלשטיין, אתם אמרתם שסומכים, ואני אמרתי אל תסמכו.

ראובן ריבלין: אדוני היושב ראש אמר שחבל על הזמן, לא על זמנה של הוועדה.

רוני בר-און: אנחנו מדברים על שני דברים, על עניין ההרגשה, ותכף נדבר על עניין המהות אם אתה רוצה, ומדברים גם על עניין הפרוטוקול.

רוני בר-און: זה נכון שחבר הכנסת יהלום אמר, שכולנו סומכים, ואם לא הוא מציע שהישיבה תינעל.

רוני בר-און: אז שאלתי אם יש למישהו הערות, ולאף אחד לא היו הערות, מפני שהיה ברור שאו שסוגרים את הישיבה - - - אני מניח שלא היה צריך לסגור את הישיבה לעניין המכונית של ראש האופוזיציה, אם דקה אחרי זה תודרכו העיתונאים בעניין הזה.

רוני בר-און: ואז אושר.

רוני בר-און: כל הדיון הזה שאדוני מתייחס אליו מתקיים פוסט פקטום, אחרי שהייתה עובדה.

רוני בר-און: אני לא רציתי שהדיון יהיה שאלת מספר חברי הכנסת המאובטחים.

רוני בר-און: אם צריך שני מאבטחים או צריך הגברה מיוחדת בגלל מצוקה ספציפית של חבר כנסת – לא רציתי להיכנס לזה.

ראובן ריבלין: הבנתי את העניין אדוני.

ראובן ריבלין: אתה החלטת מה שהחלטת, וכאשר העיתונאים התנפלו עליי ושאלו אותי מה הסודיות, אמרתי שאין שום סודיות.

ראובן ריבלין: מה עוד שנושא הגג של הכנסת גם הוא הודלף לעיתונות ועורר מהומות רבות, שההסתרה שלהם הייתה יותר גרועה מהפרסום שלהם.

ראובן ריבלין: כינסתי את כל העיתונאים של הבית, ואמרתי להם שעכשיו אני משאיר את זה לאחריותם, ונתתי להם את כל הפרטים, משום שכבר הבנתי שבכל פעם שלא אומרים משהו, הדבר בא לידי ביטוי בכותרות הרבה יותר גדולות, וגם יותר מעוותות.

רוני בר-און: אני על גג הכנסת לא יודע מאומה.

רוני בר-און: זה לא עבר בוועדת התקציב.

ראובן ריבלין: זה היה בוועדת הביטחון, זה עוד יעבור בוועדת התקציב.

רוני בר-און: כשדברנו, שאלתי ופילחתי גידול במספר חברי הכנסת בצרכים נוספים.

רוני בר-און: אז אמר היושב ראש, שנדבר רק עם יצחק שד"ר.

רוני בר-און: ואז קצין הכנסת אמר: לא על חשבון זמנה של הוועדה.

רוני בר-און: אתה סכמת את זה כדרכך במילה 100%.

ראובן ריבלין: אני רוצה לצטט מדבריי בפרוטוקול: "הואיל והישיבה פתוחה, ברשות היושב ראש ברצוני להעיר הערה.

ראובן ריבלין: אני רוצה להתייעץ לדעת אם יש איזשהו דבר בסעיפים האלה שהוא חסוי.

ראובן ריבלין: כל שאר הדברים היו פתוחים בפני התקשורת ובפני אדוני, על מנת להציג את הדברים, כמובן בכפוף לאותם דברים שאנו לא יכולים לדבר עליהם.

יצחק שד"ר: לא עכשיו.

יצחק שד"ר: אם העיתונאים ישאלו, הדובר יוציא הודעה.

יצחק שד"ר: " העיתונאים שאלו אותי, אני מבין שזעקתו של אדוני היא מדוע אמרתי את זה לעיתונאים ולא לוועדה.

רוני בר-און: אתה רוצה לשמוע את השאלות שהייתי שואל, אם היו אומרים לי שפונים לעיתונות?

רוני בר-און: פעם אחת, הייתי שואל אם אוטו מתחמם ונתקע בדרך, מה מרכיב השריון בוולוו הישנה, ומה מרכיב המנוע בוולוו הישנה.

רוני בר-און: להערכתי, מרכיב המנוע בוולוו הישנה הוא אולי בין 5% ל-10% ממחיר המכונית המשוריינת.

רוני בר-און: לא יכול לעלות יותר מ-100,000 שקלים מנוע.

רוני בר-און: אני לא מכיר אוטו שהתחמם אחרי שמחליפים לו מנוע.

רוני בר-און: אם וולוו שקניתי לעצמי כבן אדם פרטי עלתה 300,000, 350,000, והוולוו של אדוני, שהיא משוריינת, עלתה 1.5 שקלים, המיליון הוא השריון.

רוני בר-און: השריון בוולוו הישנה הוא טוב, אפשר היה להסתדר בהוצאה מופחתת.

רוני בר-און: אני מניח שאתה יודע שיש פתרון, נכון שהוא לא של וולוו ולא של BMW, שאפשר להגיע לשם במספרים של בערך 200,000 או 250,000 שקלים.

רוני בר-און: זאת אומרת מרכיב השריון הוא 100,000, 150,000 שקלים, ואני לא רוצה להרחיב.

ראובן ריבלין: גם היום, לגבי המכונית שאנחנו מבקשים לרכוש, ושעולה שני מיליון בדיוק כמו מכוניתו של ראש הממשלה ושל נשיא המדינה ושל נשיא בית המשפט העליון, היא מורכבת על ידי אנשים שאחראים ומתחייבים בתקן מסוים.

ראובן ריבלין: יש תקן.

ראובן ריבלין: גם המכונית שביקשנו לרכוש, ושעולה שני מיליון, עדיין לא אושרה.

רוני בר-און: האם אין אפשרות בוולוו שמתחממת לפתור את הבעיה על ידי החלפת מנוע?

ראובן ריבלין: לא, המכונית הזאת שהיא הכי טובה – המכונית שיש לי היום היא מכונית קשה לנסיעה – היום היא אינה תקנית מבחינת היעדים שלשמם - - -

רוני בר-און: הביטחון.

רוני בר-און: זאת אומרת גם אם נבטל את כל התקלות המכניות שלה, יגיד לך השב"כ שאי אפשר לאשר.

ראובן ריבלין: נכון.

ראובן ריבלין: המכונית הזאת אושרה בזמנו, לכן אנחנו משתמשים בה מעת לעת, כשאפשר.

ראובן ריבלין: אבל עכשיו אנחנו רוכשים את הוולוו 80, שהיא קטנה יותר, אבל עולה יותר.

ראובן ריבלין: לא אני, לא אבי לוי, לא קצין הכנסת ולא אנחנו יכולים לקבוע, אלא היא צריכה להיות מאושרת.

רוני בר-און: בסדר, העניין של הדרישה מכם ברורה, אני יודע שאתם לא פועלים פה בחלל ריק.

רוני בר-און: אבל אני אומר שוב, מבחינת הפרוטוקול אין לי טענה לאף אחד.

רוני בר-און: בפרוטוקול אנשים אמרו מה שהם היו צריכים להגיד.

רוני בר-און: אני, כשקמתי בבוקר ואחזתי את העיתון בעמוד הראשון וראיתי את הדבר הזה - - -

ראובן ריבלין: אבל אני יוצא החוצה, שואלים אותי שאלות כאילו אנחנו מעלימים פה או עושים בדרך בורמה איזשהו עניין, והוועדה לא יודעת.

ראובן ריבלין: אני יוצא החוצה, ניגשו לקצין הכנסת ואמרו לו על חשבון הוועדה, והמשכנו ללכת.

ראובן ריבלין: כשיצאנו החוצה שאלתי אותו אם יש פה דבר שאנחנו חייבים להסתיר.

ראובן ריבלין: הוא אמר: מה פתאום, את כל הדברים אפשר לפתוח.

רוני בר-און: למה לא אמרת את זה בוועדה?

ראובן ריבלין: הוא אמר.

רוני בר-און: קצין הכנסת אמר: לא על חשבון זמנה של הוועדה.

רוני בר-און: אתה פנית אליו, והזמנת אותו להסביר את זה.

רוני בר-און: הוא אמר שלא על חשבון זמנה של הוועדה, ואני קורא בבוקר חצי עמוד בעיתון.

ראובן ריבלין: לא ירדתי לסוף דעתו כשאמר על חשבון זמנה של הוועדה.

רוני בר-און: על חשבון זמנה של הוועדה, זה בוא נעשה את זה בשושו, למה צריך לעשות את זה בפתוח.

רוני בר-און: ככה אני מפרש כשזה בא מאיש הביטחון של הכנסת, אני מכבד את זה.

רוני בר-און: שמע, אני חייל קטן, רק סגן אלוף בצבא.

רוני בר-און: כל פעם שאומרים לי שושו אני קופץ לדום.

ראובן ריבלין: אני לא קופץ, אני עוד אומר לך משפט לפני כן שהוא אומר שהוא יוציא הודעה לעיתונות.

יולי יואל אדלשטיין: אדוני היושב ראש, אני חושב שגם להבא צריך להגדיר את הנושאים.

יולי יואל אדלשטיין: לפני כשנה, כשהיה פה דיון על הקמת ועדת משנה לנושא אבטחת חברי הכנסת, אמרתי שלדעתי לא מן הראוי שנעסוק אפילו באיזושהי ועדת משנה באבטחה של עצמנו, וככה אני נוהג.

יולי יואל אדלשטיין: לכן, אני מציע, יש שתי צורות לנהל דיון בסעיפים האלה בוועדת המשנה לתקציב הכנסת.

יולי יואל אדלשטיין: אם כל הדברים הם גלויים, והרכישות הן דברים שצריכים להיות נחלת הכלל, אז הייתי רוצה לדעת אותם לפני שהעיתונאים שואלים אותי למה אישרתי את הכסף, ואני מגלגל עיניים לשמיים.

יולי יואל אדלשטיין: אם הדברים הם באמת סגורים, ונוגעים לאבטחה - ואני ממש לא מבין איזה מנוע בטוח ואיזה מנוע לא בטוח, ואיזה שריון בטוח ואיזה לא – אני מציע שהדברים האלה לא יהיו נחלת הכלל בשום צורה.

יולי יואל אדלשטיין: אפשר להגיע לזה, סך הכל אנחנו לא עוסקים פה במשחק ילדים.

יולי יואל אדלשטיין: אלה שתי הצורות, אם הדברים גלויים וראוי למיליון קוראים של העיתונים לקרוא אותם, אני רוצה לדעת אותם חצי שעה קודם, לפני שאני מרים את היד.

יולי יואל אדלשטיין: אם הדברים הם חסויים וסגורים, אז אני סומך על יושב ראש הכנסת, על קצין הכנסת, על הגורמים הרלוונטיים.

יולי יואל אדלשטיין: לא רוצה לדעת שום דבר, בתנאי שגם אחרים לא יודעים.

יולי יואל אדלשטיין: זאת הגישה שלי לנושא הזה.

אנה שניידר: לפי התיקון החדש שהתקבל לחוק חסינות חברי הכנסת בנושא של אבטחת חברי כנסת, נאמר שלצורך שמירה על ביטחונם של חברי הכנסת, בכפוף לתקציב שנקבע לכך, קצין הכנסת בין היתר רשאי להורות על אספקת אמצעי מיגון לחברי הכנסת.

אנה שניידר: ההגדרה של אמצעי מיגון קובעת שאלה הם אמצעים מסוגים שקבעה ועדת הכנסת.

אנה שניידר: כלומר, שוועדת הכנסת צריכה לקבוע.

אנה שניידר: הואיל והועלה כאן נושא, שהדברים האלה הם חסויים במהותם, ישנו סעיף 5 לחוק הכנסת שקובע, שאם נדרש על פי כל דין אישור – ואישור כולל גם החלטה, ופעולה אחרת – של ועדה מוועדות הכנסת, רשאי יושב ראש הוועדה – במקרה זה יושב ראש ועדת הכנסת – בהתייעצות עם יושב ראש הכנסת, לקבוע כי האישור יינתן על ידי ועדת משנה של אותה ועדה, אם שוכנע בין היתר שטעמים של ביטחון המדינה מחייבים כי האישור או הדיון בקשר אליו יישמרו בסוד.

אנה שניידר: האישור הזה דינו כאילו ניתן על ידי מליאת הוועדה.

אנה שניידר: אפשר, לגבי העתיד, לקבוע שוועדת משנה, שתוקם בהתייעצות, והיא צריכה לכלול לא יותר מחמישה אנשים, תקיים את הדיונים על אמצעי המיגון שנדרשים לצורך אבטחתם של חברי הכנסת.

אנה שניידר: לאחר מכן הדבר יובא לאישור ועדת תקציב הכנסת.

רוני בר-און: אם זה מה שמסדר את זה, תכיני את זה בבקשה.

רוני בר-און: מר שד"ר, בבקשה.

יצחק שד"ר: פשוט כדי לתת לך את כל האינפורמציה, אם אני לא טועה, התקציב הזה תוקצב בתחילת השנה.

ראובן ריבלין: זה לא רלוונטי.

יצחק שד"ר: את האוטו הזה היה צריך להחליף בתחילת השנה, וניסינו למשוך ולמשוך.

יצחק שד"ר: כל השאלות האלה, אם להחליף מנוע או לא להחליף מנוע הן טובות, אבל כבר עברנו אותן, וניסינו למשוך.

יצחק שד"ר: זאת הייתה הסיבה שביקשנו עכשיו להחליף.

רוני בר-און: אין לי טענה, הטענה שלכם לגופו של עניין היא החלטה שלכם, ואני לא רוצה להתערב, ואני אף פעם לא מתערב בהחלטה מקצועית.

יצחק שד"ר: אני לא יכול להסתיר דברים שרואים כולם, למרות שחלק אני רוצה להסתיר.

יצחק שד"ר: אני לא יכול להסתיר את האוטו שמגיע לכאן, אבל אני לא חושב שאני צריך לפתח דיון על מרכיב המיגון של הרכב הזה.

יצחק שד"ר: אני לא צריך שיפורסם שזה ממוגן ככה וככה, אני לא חושב שזה נכון.

רוני בר-און: אתה לא מבין את הטענה שלי.

רוני בר-און: אני לא נכנס לצורת המיגון.

יצחק שד"ר: לכן המשפט שלי היה: תן לי להחליף מילה עם היושב ראש.

יצחק שד"ר: עקרונית, אין לי שום בעיה, רק כדי לא להיכנס לדברים שלא צריך.

רוני בר-און: לא היית צריך לתת לנו לקום בלי שידענו שב-3.5 מיליון יש מרכיב של כמעט 50% של מכונית.

ראובן ריבלין: אני מתנצל על זה שקמתי בלי שהתבטאתי.

ראובן ריבלין: למדתי לקח חשוב ביותר, שאני לא אעביר לשום ועדת משנה, אכין את הישיבה לפני כן, ואתייעץ עם קצין הכנסת אם יש פה איזשהו דבר שאנחנו מבקשים עליו חיסיון.

ראובן ריבלין: כל השאר יהיה פתוח וגלוי בפניכם.

ראובן ריבלין: נכון, יש מרכיבים אפילו בוויכוח בינינו היום, שיכול להיות שחלק מהדברים לא נכונים מבחינה מקצועית.

רוני בר-און: זה לא מעניין אותי, אני לא מתערב בשיקולים המקצועיים שלכם אם לרכוש או לא לרכוש, או לעשות משהו.

ראובן ריבלין: לגבי המכונית המנוחה, ניסיתי לסחוב כמה שיותר, כי רציתי שבשנה הראשונה לשבתי כיושב ראש הכנסת, לא ייתנו לי כבר מכונית חדשה.

ראובן ריבלין: עזבתי את המכונית הישנה רק כאשר מצאנו מציאה, שכיית חמדה בחצי מחיר.

ראובן ריבלין: כאשר ראש האופוזיציה הוא אישיות כמו מר פרס, נתקלנו בבעיה.

ראובן ריבלין: פרס לא רק סמל, הוא גם מטרה.

ראובן ריבלין: אני היום סמל, מחר אני לא סמל.

רוני בר-און: אפשר להתווכח על זה.

רוני בר-און: אני זוכר שיוסי שריד היה מטרה לא פחות מסומנת, השטנה כלפיו הייתה לא פחות, והוא אמר:

רוני בר-און: אני אסע בקדילאק רק בהלוויה של עצמי.

ראובן ריבלין: אני מודיע לך שיושב ראש האופוזיציה אינו אחראי לעצמו.

ראובן ריבלין: לפי חוק המדינה הוא בין שבעה סמלי השלטון.

ראובן ריבלין: אני שואל את השב"כ: מי יהרוג אותי, השתגעתם?

ראובן ריבלין: והם אומרים לי: אותנו לא מעניין מי יהרוג אותך, אותנו מעניין איך יהרגו אותנו אחרי שיהרגו אותך.

ראובן ריבלין: יש להם את החוקים שלהם, לא ימין ולא שמאל.

ראובן ריבלין: זה לא תלוי בהם, יש על זה פק"ל, ובזה זה נגמר.

ראובן ריבלין: למדתי דבר אחד, כמה שהדברים יותר סודיים, ככה הם מתפרסמים בכותרות יותר גדולות.

ראובן ריבלין: לכן אמרתי שמוטב לי להפחית את הסודיות.

ראובן ריבלין: היה נושא אחד, שהוא בהחלט סודי, וזה מיגון החלק בגג שהוא פרגולה, והוא גם דלף.

רוני בר-און: זה לא בא אלינו.

ראובן ריבלין: אני יודע.

ראובן ריבלין: לכן אני אומר, שכאשר זה דולף זה דולף בצורה מעוותת.

ראובן ריבלין: כבר יותר טוב, כמו שאמר לי חבר הכנסת דני יתום, שנשב אתם ונדבר אתם, ונסביר להם כל אחד על אחריותו.

ראובן ריבלין: "הארץ" קיבל את זה, כתב את זה בצורה הגיונית לחלוטין, כל העיתונים כתבו בצורה הגיונית.

ראובן ריבלין: היה עיתון אחד, שבצורה בלתי אחראית גם סימן לכוחות השחור איפה הם צריכים לפגוע.

ראובן ריבלין: לכן, חבר הכנסת אדלשטיין, אדוני היושב ראש, קיבלתי את הערותיכם.

ראובן ריבלין: מרגע זה לא תהיה ישיבה בלי פרטי פרטים, אלא אם כן אתה ואני נקיים ישיבה קודמת, שבה אם קצין הכנסת ימליץ נקרא לך.

ראובן ריבלין: לגבי המכונית, אתה יכול להיות רגוע ובטוח שאין דרך אחרת.

רוני בר-און: אני מרגיש פרייר, אני הובלתי את הקטע שהדיון הזה יהיה לחתום על בלנש.

ראובן ריבלין: נכון.

ראובן ריבלין: נמצא פה עיתונאי, אחרי שיוצאים החוצה כשאומרים "סודי", הוא מתעניין פי אלף יותר.

רוני בר-און: הנושא הבא הוא העברה מתקציב הכנסת.

רוני בר-און: "מבקש יושב ראש הכנסת להעביר 1.2 מיליון שקלים מסעיף הרזרבה לתוכניות ולתקנות הבאות: מימון פעולות הסיעות.

רוני בר-און: התוספת נדרשת לכיסוי מימון שכר הצוות הפרלמנטרי של הסיעות לאחר אישור תיקון מס' 26 לחוק מימון מפלגות התשס"ד-2004".

רוני בר-און: כמה משפיע התיקון שקיבלנו על השנה התקציבית הזאת?

אבי לוי: זה משפיע בעוד בדיוק מה שביקשנו, חצי מיליון שקלים.

רוני בר-און: לגבי חלק התקופה של השנה, אין פה רטרואקטיביות, נכון?

אבי לוי: לא.

רוני בר-און: יש לך תקציב של 4.5, ביצעת ב-2 מיליון.

רוני בר-און: בשביל מה אתה מבקש עכשיו עוד חצי מיליון?

אבי לוי: נותרו 2.5 מיליון, התקציב שנקבע בחוק הוא 6 מיליון שקלים בשנה.

רוני בר-און: אין מצב שלקראת סוף השנה אולי לא תצטרך את ההגדלה הזאת?

רוני בר-און: מה אתה רץ, אתה יכול לבוא בנובמבר.

אבי לוי: בימים אלה חותמים על חוזים.

ראובן ריבלין: אני לא רוצה להעביר מסעיף לסעיף.

ראובן ריבלין: ישבתי עם חשב הכנסת ועם מזכיר הכנסת, בדקנו את תקציב הכנסת כפי שהוא מבוצע.

ראובן ריבלין: קודם כל, לא חרגנו בשום סעיף, להפך חסכנו ברוב הסעיפים, למעט שני סעיפים, ואחד מהם הוא פעילות הוועדות.

ראובן ריבלין: פעילות הוועדות הצריכה יותר כסף, וזה נובע משני גורמים.

ראובן ריבלין: גורם אחד הוא הגברת פעילות הוועדות בכנסת, על כל מרכיביהן.

ראובן ריבלין: יש יותר התייחסות בוועדות לנושאים, וגם טיפול בנושאים רבים יותר.

ראובן ריבלין: יושבי ראש הוועדות הנוכחיים הם אנשים נמרצים הנמצאים פה כמעט בכל ימות השבוע, מקיימים דיונים רבים יותר לעומת כנסות אחרות.

ראובן ריבלין: הדבר השני הוא ריבוי הוועדות.

ראובן ריבלין: יש לנו ועדות בנות איש אחד שלא מפסיקות לנסוע.

ראובן ריבלין: זה הדבר היחידי שבו יש לנו חריגה, גם כן לא דרמטית.

ראובן ריבלין: יש נושא נוסף, לא דרמטי, שאביא לידיעתכם, אינני זוכר אותו כרגע.

רוני בר-און: אתה אומר שתקצבת מקורית 4.5 מיליון, ואחרי התיקון זה יעלה לך 6 מיליון?

ראובן ריבלין: העברנו חוק מיקי איתן - - -

רוני בר-און: אני יודע.

רוני בר-און: עכשיו אתה מבקש רק חצי מיליון.

ראובן ריבלין: חצי שנה עברה, ובחצי שנה הזו יש לי חודשיים וחצי חופש.

רוני בר-און: אני מבין.

רוני בר-און: מי בעד אישור הסעיף התקציבי הזה?

רוני בר-און: הצבעה בעד – פה אחד נגד – אין

רוני בר-און: תודה, אישרנו.

רוני בר-און: העברה מתקציב הרזרבה לסעיפי מימון פעולות הסיעות ואיתור נדל"ן נספי השואה

רוני בר-און: הנושא הבא הוא איתור נדל"ן נספי השואה.

רוני בר-און: אדוני היושב ראש, אני זוכר שישבנו על הנושא הזה, דיברנו ומתחנו, ואמרנו שאנחנו שמים מיליון שקל, לא נוסיף אגורה שחוקה אחת לנושא הזה, ונדאג שמהכסף הראשון שהוועדה הזאת תאתר, יחזירו את הוצאות הכנסת לפני שייתנו את זה למקומות אחרים.

רוני בר-און: עכשיו אתם מבקשים עוד 700,000 ?

ראובן ריבלין: נכון, ואסביר מדוע.

ראובן ריבלין: קיימנו דיונים, והגעתי לחשש שהדבר יעלה לנו 5 מיליון.

ראובן ריבלין: ועדה חשובה ובעלת השפעה עצומה, נותרנו לבד מכל מי שמטפל בעניין זה.

ראובן ריבלין: זאת אומרת, אם הוועדה של חברת הכנסת קולט אביטל, שעתידה לסיים בינואר את כל הממצאים שלה, נמצאת בפני השלב האחרון, שבו הלכנו יחד אתך לנושא של איתור.

רוני בר-און: כמה הוצא מהמיליון האלה?

ראובן ריבלין: לא הוצא גרוש.

קולט אביטל: לא הוצא כלום, עכשיו אתם מוציאים את המכרזים.

ראובן ריבלין: אם אתם מאשרים את זה.

ראובן ריבלין: הואיל והתחלתי לשמוע בין לבין - - -

רוני בר-און: אבל על ה-5 מיליון שמענו גם בדיונים שבהם השתתפתי, ובסופו של דבר הגענו לשורה תחתונה שבתחתונה של מיליון אחד.

רוני בר-און: אמרתי אז, שכמה שלא נאשר יבואו עוד, זה הרי בור בלי תחתית.

ראובן ריבלין: אתה צודק.

ראובן ריבלין: קבעתי קודם את זמן הסיום, ובנוסף לכך קבעתי שאלה המכרזים, והם לא יכולים לעבור מעבר ל-1.7 מיליון.

ראובן ריבלין: המכרזים האלה, אנחנו צריכים להתחייב.

ראובן ריבלין: דרך אגב, אני לא בטוח שנוציא את כל הכסף הזה.

ראובן ריבלין: אנחנו צריכים להתחייב במכרזים, אנחנו צריכים לדעת שיש לנו את הגיבוי התקציבי להם, והם צריכים להסתיים עד אותו תאריך קובע.

ראובן ריבלין: הוועדה הזאת חשובה, הוצאנו כבר כספים רבים.

ראובן ריבלין: היוקרה של הכנסת בעניין זה גם במדינת ישראל, גם בעם היהודי, וגם כלפי אותם גופים בחוץ לארץ, שאנחנו כעם יהודי הכרחנו אותם לענות על השאלות הנוקבות שהעם וצאצאי הנספים שאלו.

רוני בר-און: גברת שניידר, מבחינת האתיקה, אני יכול להשתתף בזה?

רוני בר-און: כי המשפחה של אבא שלי נספתה כולה בשואה?

אנה שניידר: ודאי.

דני יתום: אני חושב שהדבר הזה חשוב, אבל אנחנו חייבים לראות נגד העיניים דבר יותר רחב.

דני יתום: אנחנו ועדה שעוסקת טיפין טיפין, בשיטת הסלמי, כל פעם במשהו.

דני יתום: אנחנו לא רואים תמונה כוללת, אנחנו צריכים לראות מה עוד יקרה לנו.

דני יתום: יכול להיות שבעוד חודש החשב יגיד שחסרים לו עוד 500,000 שקלים.

דני יתום: אני מרגיש עם זה רע, כל פעם אני נדרש אד הוק.

דני יתום: מוכרחים לראות כמה נשאר בכספי הרזרבה - - -

ראובן ריבלין: זו השאלה המרכזית, זה הדבר שרציתי לומר.

דני יתום: ובי"ת, למה הם מיועדים, לא בראייה של מעכשיו לעכשיו.

דני יתום: למשל, אותם 700,000 שקלים, מול מה הם מתחרים עוד.

דני יתום: איזה עוד משימות יש לכנסת, שמול המשימה של חברת הכנסת אביטל – שהיא משימה מאוד חשובה.

דני יתום: מה נפשך?

דני יתום: אנחנו נידרש בעוד שבוע, שבועיים - - -

ראובן ריבלין: חבר הכנסת יתום, יש לנו 14 מיליון ברזרבה.

ראובן ריבלין: עד היום ניצלנו 2.5 מיליון.

אבי לוי: ביקשנו כבר קרוב ל-4.5, והיום חצי, ביחד זה 5 מיליון.

ראובן ריבלין: זאת אומרת שגם עם הרזרבה אנחנו נמצאים במעקב קבוע.

ראובן ריבלין: נכון, יש חלק שלא היה ידוע, כמו חוק מיקי איתן, והסיעות.

ראובן ריבלין: כל יושבי ראש הסיעות הסכימו, ויצאנו לדרך וביקשנו חצי מיליון ולא מיליון וחצי, כי זה לחצי שנה.

ראובן ריבלין: לגבי הוועדה של קולט אביטל, זה אחד מהדברים שיכולנו לצפות אותם.

ראובן ריבלין: אם כי אני מסכים עם יושב ראש הוועדה שאמרנו מיליון ולא עוד.

ראובן ריבלין: מתוך חשש כבד, כאשר ישבתי בישיבה האחרונה עם כל אותם גורמים שעמלו על הנושא הזה, והם הולכים לסיים את המלאכה, חששתי שאנחנו הולכים להיגרר לנתיב שאתה מדבר בו, ולכן קבעתי על פי המכרזים מהו הסכום הכי גבוה.

ראובן ריבלין: לפי דעתי זה 1.5 מיליון, אמרתי שזה יהיה 1.7 מיליון.

ראובן ריבלין: אין יותר מכרזים.

ראובן ריבלין: אתם תחליטו.

רוני בר-און: מי בעד לאשר את הסעיף התקציבי הזה?

רוני בר-און: הצבעה בעד – פה אחד נגד – אין

רוני בר-און: תודה, אושר.

רוני בר-און: הישיבה נעולה.